**Ako darovať 2%**

Neviete, ako darovať 2 percentá z dane?

**Do 15. februára 2023 požiadajte svojho zamestnávateľa o vykonanie ročného zúčtovania preddavkov na daň a vystavenie**[potvrdenia o zaplatení dane z príjmov.](https://www.uniqueandlimited.sk/wp-content/uploads/2020/01/Potvrdenie-o-zaplateni-dane.pdf)Následne si toto potvrdenie uschovajte a pripojte ho k druhému formuláru. Ten sa volá vyhlásenie o poukázaní podielu zaplatenej dane z príjmov fyzickej osoby. Všeobecné vyhlásenie nájdete na internetovej stránke finančnej správy.

Toto vyhlásenie vyplníte tak, že doplníte, prípadne doplníte údaje organizácie, ak nie sú predtlačené. Nezabudnite doplniť riadky 12-14. Tie sú veľmi dôležité.

**Dokedy darovať 2% z dane?**

Fyzická osoba, ktorá chce poukázať podiel zo svojej zaplatenej dane za rok 2022 nášmu občianskemu združeniu, je povinná podať vyplnené tlačivo „Vyhlásenie“ správcovi dane v lehote do **2. mája 2023**. Vyhlásenie je možné podať **na ktoromkoľvek daňovom úrade**.

Ak ste SZČO, resp. firma, daňové priznanie podávate do **31. 3. 2023.** Do tohto dátumu sa rovnako potrebujete rozhodnúť, komu venujete 2% z dane.

**Ako vypočítať 2%?**

K výslednej sume, ktorú venujete organizácii dospejete tak, že do riadka 12 vyhlásenia napíšete sumu, ktorú ste odviedli na dani – nájdete ju v riadku 24 v **Potvrdení**, ktoré vám vystaví zamestnávateľ. Následne do riadka 13 vyhlásenia doplníte 2 percentá zo sumy v riadku 12. Môžete použiť náš vzorec pre uľahčenie: riadok 13 = riadok 12 x 0,02.

Ak ste v roku 2022 dobrovoľnícky odrobili viac ako 40 hodín (aj pre rôzne organizácie dokopy) a máte o tom potvrdenie, môžete darovať v riadku 13 až 3% z vašej dane. Nevyhnutné je však priložiť potvrdenie o odpracovaných dobrovoľníckych hodinách k ostatným formulárom, ktoré zasielate daňovému úradu.